Maa- ja Ruumiamet; Kaitseministeerium; Kaitseväe peastaap;		
Riigi Kaitseinvesteeringute Keskus;	
Ettevõtted; Korteriühistud; Eraisikud	
	23.09.2025 nr 3-2/2493 - 1	

Juhkentali tn 48 kinnistu detailplaneeringu kehtestamine Kesklinnas		
	
Planeerimisseaduse § 139 lõike 6 punktide 1 ja 4 ning § 127 lõike 4¹ alusel teavitame, et Tallinna Linnavolikogu 18. septembri 2025 istungil otsusega nr 92 kehtestati Kesklinna linnaosas asuva 0,77 ha suuruse maa-ala kohta koostatud Juhkentali tn 48 kinnistu detailplaneering (edaspidi detailplaneering). Detailplaneeringu on koostanud K-Projekt Aktsiaselts (töö nr 06479).
Detailplaneering on koostatud eesmärgil:
-	muuta kinnistu sihtotstarve vähemalt 50% ulatuses ärimaaks ja kuni 50% elamumaaks;
-	määrata ehitusõigus kahe maa-aluse ja kuni 8 maapealse korrusega äri- ja eluruumidega hoone püstitamiseks;
-	kavandada 122 parkimiskohta maa-alusesse parklasse ning jalgrattaparkla vastavalt EVS 843:2016 ja Tallinna rattastrateegiale 2018–2028;
-	rajada 3 m laiune avalik kõnnitee Juhkentali tänava äärde (pindala 190 m²).
Detailplaneeringuga muudetakse 11.01.2001 määrusega nr 3 kehtestatud Tallinna üldplaneeringut: senise ühiskondlike ja puhkeehitiste ala juhtotstarbe asemel määratakse detailplaneeritaval alal kesklinna segahoonestusala juhtotstarve. 
Detailplaneeringu materjalidega on võimalik tutvuda:
-	Tallinna planeeringute registris: https://tpr.tallinn.ee/DP028020  
-	 Tallinna elektroonilises õigusaktide registris TEELE: https://teele.tallinn.ee/documents/144712/view#metadata   
-	Tallinna Linnaplaneerimise Ameti arhiivis (eelregistreerimisega). Aja broneerimiseks palume helistada tel 640 4258 või 640 4259 või kirjutada e-posti aadressil arhiiv863@tallinnlv.ee  
Palume kõigil adressaatidel kinnitada kirjalikult teate kättesaamisest. Korteriühistute juhatusel palume teade edastada kõikidele korteriomanikele.

Lugupidamisega	

	
(allkirjastatud digitaalselt)	
Kristi Grišakov	
teenistuse juht
	
Lisa:	Tallinna Linnavolikogu 18.09.2025 otsus nr 92	

Tiia Laurend
6404257 tiia.laurend@tallinnlv.ee